ಕನ್ನಡದ ಈ ವಿಡಿಯೋ ನೋಡಿ ಖ್ಯಾತ ನಿರ್ದೇಶಕ ಪುರಿ ಜಗನ್ನಾಥ್ ಕಣ್ಣೀರಿಟ್ಟಿದ್ದು ಯಾಕೆ ಗೊತ್ತಾ? ಸ್ಯಾಂಡಲ್ವುಡ್ ನಿರ್ಮಾಪಕ ಕಾರ್ತಿಕ್ ಗೌಡ ಮಾಲೀಕತ್ವದ ಕೆಆರ್ಜಿ ಕನೆಕ್ಟ್ಸ್ ಅನ್ನೋ ಡಿಜಿಟಲ್ ಸೈಟ್ ಥಿಯೇಟರ್ ಬಗ್ಗೆ ವಿಡಿಯೋವೊಂದನ್ನ ಮಾಡಿ ಸೋಶಿಯಲ್ ಮೀಡಿಯಾದಲ್ಲಿ ಹರಿಬಿಟ್ಟಿದೆ. ಬನ್ನಿ ಮತ್ತೆ ಸಿನಿಮಾವನ್ನ ಸಂಭ್ರಮಿಸೋಣ ಅನ್ನೋ ಹೆಸರಿನಲ್ಲಿ ಈ ವಿಡಿಯೋ ಮಾಡಲಾಗಿದೆ. ಸದ್ಯ, ಈ ಸ್ಪೆಷಲ್ ವಿಡಿಯೋ ನೋಡಿ, ಖ್ಯಾತ ನಿರ್ದೇಶಕ ಪುರಿ ಜಗನ್ನಾಥ್ ಕಣ್ಣೀರಿಟ್ಟು ತಮ್ಮ ಫೇಸ್ ಬುಕ್ನಲ್ಲಿ ಹಂಚಿಕೊಂಡಿದ್ದಾರೆ. ಕೊರೊನಾ ಕಾರಣ ಲಾಕ್ಡೌನ್ ಆದಾಗ, ಥಿಯೇಟರ್ಗಳೂ ಲಾಕ್ ಆಗಿದ್ದವು. ಏಳು ತಿಂಗಳ ಕಾಲ ಲಾಕ್ ಆಗಿದ್ದ ಥಿಯೇಟರ್ಗಳು, ಅಕ್ಟೋಬರ್ 15ರಂದು ಅನ್ಲಾಕ್ ಆದವು. ಅಷ್ಟು ಕಾಲ ಕೆಲಸ ಇಲ್ಲದೇ ಸುಮ್ಮನೆ ಕುಳಿತ್ತಿದ್ದ ಥಿಯೇಟರ್ ಸಿಬ್ಬಂದಿಗಳಿಗೆ ಸದ್ಯ ಜೀವ ಬಂದ ಹಾಗಾಗಿದೆ. ಥಿಯೇಟರ್ ಸಿಬ್ಬಂದಿ ಮಾತ್ರವಲ್ಲ, ಸಿನಿಮಾ ಕ್ಷೇತ್ರಕ್ಕೆ ದುಡಿಯುವ ಪ್ರತಿಯೊಬ್ಬರಿಗೂ ಉಸಿರುಹಟ್ಟಿ ಹೋಗಿತ್ತು. ಇದೀಗ ಥಿಯೇಟರ್ಗಳು ಓಪನ್ ಆಗಿದ್ದು, ಈ ಬಗ್ಗೆ ವಿಡಿಯೋ ಮಾಡಿ ಕೆಆರ್ಜಿ ಕನೆಕ್ಟ್ಸ್ ಖುಷಿ ಹಂಚಿಕೊಂಡಿದೆ. ಇನ್ನು, ಅದೆಷ್ಟೋ ಮಂದಿ ಈ ವಿಡಿಯೋ ನೋಡಿ, ನಿರ್ದೇಶಕ ಪುರಿ ಜಗನ್ನಾಥ್ರಂತೆ ಕಣ್ಣೀರಿಟ್ಟಿದ್ದಾರೆ. ಇಷ್ಟು ಸಮಯದ ನಂತರ ಓಪನ್ ಆದಂತ ಥಿಯೇಟರ್ಗಳ ಸ್ಥಿತಿ ಕಂಡು ಬೇಸರ ವ್ಯಕ್ತ ಪಡಿಸಿದ್ದಾರೆ. ಈ ಬಗ್ಗೆ ಪುರಿ ಜಗನ್ನಾಥ್ ಬರೆದುಕೊಂಡಿದ್ದು, ಈ ವಿಡಿಯೋ ನೋಡಿ ನನಗೆ ಕಣ್ಣೀರು ಬಂತು. ಆ ದಿನಗಳು ಮತ್ತೆ ಮರುಕಳಿಸಬೇಕು. ಅಂದು ಕೇಳಿ ಬರ್ತಿದ್ದ ವಿಶಲ್ಗಳು ಮತ್ತೆ ಕೇಳಿಸಬೇಕು. ಸಿನಿಮಾ ಪೋಸ್ಟರ್ಗಳು ಮತ್ತೆ ರಾರಾಜಿಸಬೇಕು. ಸಿನಿಮಾ ನೋಡುತ್ತಾ ಖುಷಿಗೆ ಶರ್ಟ್ ಹರಿದು ಸಂಭ್ರಮಿಸುವುದನ್ನ ನೋಡ್ಬೇಕು. ಸಿನಿಮಾ ಥಿಯೇಟರ್. ನಮ್ಮ ತಾಯಿ ಅಂತ ಭಾವಪೂರ್ಣವಾಗಿ ತಮ್ಮ ನೋವನ್ನ ಹಂಚಿಕೊಂಡಿದ್ದಾರೆ. Tags: celebrate cinema again krg connects puri jagannath theatre video